**Mats André Zuccarello Aasen** (s. 1. syyskuuta 1987 Oslo, Norja) on norjalainen jääkiekkoilija, joka pelaa NHL-joukkue Minnesota Wildin riveissä. Hän luopui käyttämästä pelipaidassaan sukunimensä Aasen-osaa siirryttyään Pohjois-Amerikkaan vuonna 2012. Zuccarellolla on italialaisia sukujuuria.

Ura
---

Zuccarello aloitti jääkiekon 5-vuotiaana Hasle-Løren IL:ssä. Hän siirtyi sieltä sittemmin Vålerenga IF:ään, josta Zuccarello siirtyi 16-vuotiaana Frisk Tigersiin käydäkseen paikallista urheilulukiota. Hän teki joukkueessa pääsarjadebyyttinsä UPC-ligaenissa kaudella 2004–2005. Kausi 2005–2006 oli Zuccarellon varsinainen tulokaskausi liigassa ja hän teki 21 runkosarjaottelussa tehot 5+3=8.

Jo ensimmäisellä kokonaisella GET-liigan kaudellaan 2006–2007 Zuccarello teki läpimurtonsa. Hän sijoittui tehoilla 34+25=59 koko sarjan maalipörssissä toiseksi Sparta Warriorsin Jonas Andersenin jälkeen ja pistepörssissä kolmanneksi Andersenin ja Vålerengan Mathis Olimbin jälkeen. Zuccarello voitti Tigersin sisäisen pistepörssin myös kevään 2007 pudotuspeleissä tehoilla 4+4=8. Kaudella 2007–2008 hän teki GET-liigan yhden kauden piste-ennätyksensä tehoilla 24+40=64, joilla Zuccarello sijoittui runkosarjan pistepörssissä kolmanneksi joukkuetovereidensa, kanadalaiskaksosten Chris ja Cam Abbottin jälkeen. Syöttöpörssissä hän sijoittui toiseksi Chris Abbottin jälkeen. Zuccarello valittiin kauden päätteeksi Norjan vuoden pelaajaksi.

Huhtikuussa 2008 Zuccarello teki kaksivuotisen sopimuksen Ruotsin Elitserienissä pelaavan MODO Hockeyn kanssa. Hän oli kaudella 2008–2009 tehoilla 18+22=40 joukkueen kolmanneksi paras pistemies maanmiehensä, liigan pistepörssinkin voittaneen Per-Åge Skrøderin sekä Niklas Sundströmin jälkeen. Zuccarello teki maaliskuussa 2009 kaksivuotisen jatkosopimuksen MODOn kanssa. Hän voitti kaudella 2009–2010 koko Elitserienin runkosarjan pistepörssin tehoilla 23+41=64 ja hänestä tuli Skrøderin jälkeen liigan kaikkien aikojen toinen norjalainen pistepörssivoittaja. Zuccarello palkittiin kauden päätteeksi Elitserienin arvokkaimpana pelaajana Guldhjälmenillä.

Zuccarello ei voimassa olevasta sopimuksestaan huolimatta jatkanut MODOssa, sillä hän teki kaksivuotisen tulokassopimuksen NHL-joukkue New York Rangersin kanssa toukokuussa 2010. Hän aloitti kautensa sen farmijoukkueessa AHL:n Hartford Wolf Packissa, joka lokakuussa muutti nimensä Connecticut Whaleksi. Zuccarello pelasi ensimmäisen NHL-ottelunsa Rangersissa 23. joulukuuta 2010 Tampa Bay Lightningia vastaan, jolloin hän korvasi loukkaantuneen Marián Gáborikin. Se eteni aina voittomaalikilpailuun asti, jossa hän onnistui tekemään maalin, mutta Lightning vei ottelun kuitenkin 4–3. Zuccarello palasi ottelun jälkeen takaisin farmiin. Hän teki NHL-uransa avausmaalin kuudennessa NHL-ottelussaan 5. tammikuuta 2011 Carolina Hurricanesin Cam Wardin taakse, jolloin Zuccarello ratkaisi Rangersille 2–1-jatkoaikavoiton. Yhteensä hän pelasi kauden aikana NHL:ssä 42 runkosarjaottelua tehoin 6+17=23 sekä yhden playoff-ottelun. Toisella Rangers-kaudellaan Zuccarello oli pitkään poissa murtuneen ranteen takia. Toisen kaudenkin hän pelasi pääosin AHL:n Whalessa. 

Seuraavaksi kaudeksi Zuccarello palasi Eurooppaan tehtyään sopimuksen KHL-seura Metallurg Magnitogorskiin, mutta palasikin Rangersiin kauden loppupuolella.

Rangers kauppasi kaudella 2018–2019 Zuccarellon Dallas Starsiin vaihdossa ehdollisiin varaustilaisuuden varausvuoroihin. Zuccarellon sopimus päättyi tuohon kauteen. Hän teki heinäkuussa 2019 viisivuotisen sopimuksen Minnesota Wildin kanssa.

Maajoukkue
----------

Zuccarello on edustanut Norjaa MM-kilpailuissa vuosina 2008, 2009 ja 2010. Vuoden 2009 turnauksessa hän oli kolmella osumallaan joukkueen paras maalintekijä. Zuccarello pelasi myös Vancouverin olympiakisoissa 2010.

Zuccarello pelasi myös alle 20-vuotiaiden MM-kilpailuissa vuosina 2006 ja 2007 (I-divisioonassa) sekä alle 18-vuotiaiden MM-kilpailuissa vuosina 2004 ja 2005 (I-divisioonassa).

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Frisk Tigers | Norja | 1 | 0 | 0 | 0 | 0 | – | – | – | – | – |
| 2005–2006 | Frisk Tigers | Norja | 21 | 5 | 3 | 8 | 12 | 4 | 0 | 0 | 0 | 2 |  |  |  |  |  |  | JMM | 6 | 0 | 2 | 2 | 4 |
| 2006–2007 | Frisk Tigers | Norja | 43 | 34 | 25 | 59 | 36 | 7 | 4 | 4 | 8 | 2 |  |  |  |  |  |  | JMMd1 | 5 | 2 | 5 | 7 | 2 |
| 2007–2008 | Frisk Tigers | Norja | 33 | 24 | 40 | 64 | 48 | 15 | 12 | 15 | 27 | 24 |  |  |  |  |  |  | MM | 7 | 1 | 0 | 1 | 2 |
| 2008–2009 | MODO Hockey | Elitserien | 35 | 12 | 28 | 40 | 38 | – | – | – | – | – |  |  |  |  |  |  | MM | 6 | 3 | 0 | 3 | 8 |
| 2009–2010 | MODO Hockey | Elitserien | 55 | 23 | 41 | 64 | 62 | – | – | – | – | – |  |  |  |  |  |  | OK | 4 | 1 | 2 | 3 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 6 | 3 | 1 | 4 | 6 |
| 2010–2011 | Connecticut Whale | AHL | 36 | 13 | 16 | 29 | 16 | 2 | 1 | 1 | 2 | 4 |
|  | New York Rangers | NHL | 42 | 6 | 17 | 23 | 4 | 1 | 0 | 0 | 0 | 2 |
| 2011–2012 | Connecticut Whale | AHL | 37 | 12 | 24 | 36 | 22 | – | – | – | – | – |
|  | New York Rangers | NHL | 10 | 2 | 1 | 3 | 6 | – | – | – | – | – |
| 2012–2013 | Metallurg Magnitogorsk | KHL | 44 | 11 | 17 | 28 | 30 | 7 | 2 | 2 | 4 | 10 |
|  | New York Rangers | NHL | 15 | 3 | 5 | 8 | 8 | 12 | 1 | 6 | 7 | 4 |
| 2013–2014 | New York Rangers | NHL | 77 | 19 | 40 | 59 | 23 | 25 | 5 | 8 | 13 | 20 |  |  |  |  |  |  | OK | 3 | 0 | 0 | 0 | 2 |
| 2014–2015 | New York Rangers | NHL | 78 | 15 | 34 | 49 | 45 | 5 | 0 | 2 | 2 | 0 |
| 2015–2016 | New York Rangers | NHL | 81 | 26 | 35 | 61 | 34 | 5 | 1 | 1 | 2 | 4 |  |  |  |  |  |  | MM | 7 | 1 | 2 | 3 | 4 |
| 2016–2017 | New York Rangers | NHL | 80 | 15 | 44 | 59 | 26 | 12 | 4 | 3 | 7 | 16 |  |  |  |  |  |  | WCup | 6 | 1 | 3 | 4 | 4 |
|  |  |  |  |  |  |  |  |  |  |  |  |  |  |  |  |  |  |  | OQ | 3 | 2 | 3 | 5 | 0 |
| 2017–2018 | New York Rangers | NHL | 80 | 16 | 37 | 53 | 36 | – | – | – | – | – |
| 2018–2019 | New York Rangers | NHL | 46 | 11 | 26 | 37 | 24 | – | – | – | – | – |
|  | Dallas Stars | NHL | 2 | 1 | 2 | 3 | 0 | 13 | 4 | 7 | 11 | 6 |
| 2019–2020 | Minnesota Wild | NHL | 65 | 15 | 22 | 37 | 18 | 4 | 0 | 1 | 1 | 0 |
| 2020–2021 | Minnesota Wild | NHL | 42 | 11 | 24 | 35 | 8 | 7 | 0 | 3 | 3 | 2 |
| 2021–2022 | Minnesota Wild | NHL | 70 | 24 | 55 | 79 | 24 | 6 | 1 | 3 | 4 | 2 |  |  |  |  |  |  | OQ | 3 | 1 | 1 | 2 | 4 |
| 2022–2023 | Minnesota Wild | NHL | 78 | 22 | 45 | 67 | 26 | 6 | 2 | 3 | 5 | 4 |
| 13 kautta | yhteensä | NHL | 766 | 186 | 387 | 573 | 291 | 96 | 18 | 37 | 55 | 60 |
| 2 kautta | yhteensä | Elitserien | 90 | 35 | 69 | 104 | 100 | – | – | – | – | – |

Lähteet
-------

* Mats Zuccarello Aasen The Internet Hockey Databasessa (englanniksi)
* Mats Zuccarello Aasen Eurohockey-sivustolla (englanniksi)

### Viitteet

1. 1 2 3 4 5 6 7 8  Elite Prospects|10881}}
2. ↑  Norwegian sensation embraces challenge *rangers.nhl.com*. Viitattu 21.6.2010. (englanniksi)
3. ↑  Geir Råve: Färjestad sikler på Zuccarello Aasen  6.2.2008. ABC Nyheter. Viitattu 9.8.2011. (norjaksi)
4. ↑  Kenneth Fossheim: Guttedrømmen går i oppfyllelse  11.6.2010. Groruddalen.no. Viitattu 9.8.2011. (norjaksi)
5. ↑  Zuccarello klar för MODO tre år till!  1.3.2009. MODO Hockey.  Arkistoitu 6.9.2010. Viitattu 9.8.2011. (ruotsiksi)
6. ↑  Rangers land Norway's Zuccarello Aasen  26.5.2010. New York Rangers. Viitattu 9.8.2011. (englanniksi)
7. ↑  Robert Pettersson: Bekräftar kontraktet med Zuccarello  26.5.2010. Hockeysverige.se. Viitattu 9.8.2011. (ruotsiksi)
8. ↑  Zuccarello returned to Connecticut  23.12.2010. New York Rangers. Viitattu 9.8.2011. (englanniksi)
9. ↑  Ira Podell: Zuccarello’s OT goal lifts Rangers over Hurricanes  5.1.2010. Yahoo! Sports. Viitattu 9.8.2011. (englanniksi)
10. ↑  KHL’s Metallurg Signs Zuccarello from N.Y. Rangers  26.5.2012. Ria Novosti. Viitattu 6.6.2012. (englanniksi)
11. ↑  Skaret, Påm Morten & Stormoen, Stein-Erik: Zucca til VG Nett: – Utrolig trist at jeg må dra fra Rangers *VG Nett*.  1.6.2012. VG. Viitattu 6.6.2012. (norjaksi)
12. ↑  Stars vahvistui Mats Zuccarellolla − Rangers sai kaksi ehdollista varausvuoroa jatkoaika.com. Viitattu 24.2.2019.
13. ↑  Ex-Ranger Mats Zuccarello lands with Wild New York Post. Viitattu 2.7.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Mats Zuccarello Aasen**.
* Mats Zuccarello Aasen *Elite Prospects*. Everysport Media Group AB.  (englanniksi)